ai4bharat/Pralekha huggingface dataset:
கப்பல் போக்குவரத்து அமைச்சகம்
கொல்கத்தா துறைமுகத்தில் ஹல்தியா கப்பல் துறை வளாகத்தில், ரூ.107 கோடி செலவில் நவீன தீயணைப்பு வசதிகளுக்கு மத்திய கப்பல் துறை அமைச்சகம் ஒப்புதல்
கொல்கத்தா துறைமுகத்தில் ஹல்தியா கப்பல் துறை வளாகத்தில், 5 படகு இறங்கு துறைகளில் ரூ.107 கோடி செலவில் நவீன தீயணைப்பு வசதிகளை அதிகரிக்க, மத்திய கப்பல் துறை இணையமைச்சர்  திரு.மன்சுக் மண்டாவியா ஒப்புதல் அளித்துள்ளார்.
ஹல்தியா கப்பல் துறை வளாகத்தில் நிறுவப்படவிருக்கும் நவீன தீயணைப்பு வசதியானது, இங்கு பெட்ரோ கெமிக்கல் பொருட்களைப் பாதுகாப்பாக கையாள்வதற்கு வகை செய்யும். தற்போதுள்ள தீயணைப்பு வசதிகள், மத்திய பெட்ரோலியம் மற்றும் இயற்கை எரிவாயு அமைச்சகத்தின் எண்ணெய் துறை பாதுகாப்பு இயக்குனரகம் வெளியிட்டுள்ள நெறிமுறைகளின்படி, சமையல் எரிவாயு மற்றும் பிற பெட்ரோலியப் பொருட்களை கையாள்வதற்கு ஏற்றதாக இல்லை. தற்போது அமைக்கப்படவிருக்கும் நவீன தீயணைப்பு வசதி உலகத்தர நிர்ணயங்களுக்கு ஏற்றவாறு இருக்கும்.
(Visitor Counter : 147
பெண்கள் மற்றும் குழந்தை நலன் அமைச்சகம்
தேசிய மகளிர் ஆணையத்தின் 31-வது நிறுவக தினத்தையொட்டி குடியரசுத் தலைவர் நாளை உரையாற்றவுள்ளார்
தேசிய மகளிர் ஆணையத்தின் 31-வது நிறுவன தினத்தையொட்டி குடியரசுத் தலைவர் திருமதி திரௌபதி முர்மு நாளை  உரையாற்றவுள்ளார். வலிமையான மகளிர் வலிமையான பாரதம் என்ற பொருளில் சிறப்பு வாய்ந்த பெண்களை பற்றியும், அவர்களின் பயணத்தை கொண்டாடும் வகையிலும் இந்நிகழ்ச்சிக்கு ஏற்பாடு செய்யப்பட்டுள்ளது. மத்திய மகளிர் மற்றும் குழந்தைகள் நல மேம்பாட்டுத்துறை அமைச்சர் திருமதி ஸ்மிருதி சுபின் இரானி, இணையமைச்சர் டாக்டர் முஞ்ச்பாரா மகேந்திரபாய் ஆகியோர் இந்நிகழ்ச்சியில் கலந்துகொள்ள உள்ளனர்.
தேசிய மகளிர் ஆணையம், மாநில மகளிர் ஆணைய உறுப்பினர்கள், தூதரக பிரதிநிதிகள், சட்டப்பிரதிநிதிகள், மகளிர் மற்றும் குழந்தைகள் நல மேம்பாட்டுத்துறையைச் சேர்ந்தவர்கள், சட்டப்பேரவை உறுப்பினர்கள், பல்கலைக்கழக மற்றும் கல்லூரி ஆசிரியர்கள், மாணவர்கள், காவல்துறை உயர் அதிகாரிகள், ராணுவ மற்றும் துணை ராணுவ அதிகாரிகள், தேசிய மற்றும் மாநில சட்ட சேவை ஆணைய உறுப்பினர்கள், தேசிய மகளிர் ஆணைய ஆலோசனை குழு உறுப்பினர்கள், ஆணையத்தின் முன்னாள் தலைவர்கள் மற்றும் உறுப்பினர்கள் மற்றும் அரசு சாரா தொண்டு நிறுவன உறுப்பினர்கள் இதில் பங்கேற்க உள்ளனர்.
2023, ஜனவரி 31 முதல் பிப்ரவரி 1 வரை இரண்டு நாட்களுக்கு 31-வது தேசிய மகளிர் ஆணைய நிறுவன தின கொண்டாட்டத்திற்கு ஆணையம் ஏற்பாடு செய்துள்ளது.
தேசிய மகளிர் ஆணைய சட்டம் 1990-ன் கீழ் சட்டப்பூர்வ அமைப்பாக தேசிய மகளிர் ஆணையம் 1992-ம் ஆண்டு ஜனவரி மாதம் தொடங்கப்பட்டது. மகளிருக்கான அரசியலமைப்பு மற்றும் சட்ட பாதுகாப்புகளை ஆய்வு செய்யவும், குறைகளை தீர்க்கவும், மகளிரை பாதிக்கும் கொள்கை முடிவுகள் விஷயத்தில் அரசுக்கு ஆலோசனை வழங்கவும் இது உருவாக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசிகளின் எண்ணிக்கை 39 கோடியைக் கடந்தது
இந்தியாவில் செலுத்தப்பட்ட தடுப்பூசிகளின் மொத்த எண்ணிக்கை 39 கோடியைக் கடந்துள்ளது. இன்று காலை ஏழு மணி வரையிலான தரவுகளின் அடிப்படையில், 49,41,567 முகாம்களின் மூலம் மொத்தம் 39,13,40,491 தடுப்பூசிகள் செலுத்தப்பட்டுள்ளன. கடந்த 24 மணி நேரத்தில் மட்டும் 34,97,058 தடுப்பூசி டோஸ்கள் போடப்பட்டுள்ளன.
கொவிட்-19 பெருந்தொற்று ஆரம்பித்தது முதல், 3,01,43,850 பேர் இதுவரை தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 39,130 தொற்றாளர்கள் குணமடைந்துள்ளனர். தேசிய குணமடையும் விகிதம் 97.28% ஆக அதிகரித்துள்ளது.
கடந்த 24 மணி நேரத்தில் இந்தியாவில் 41,806 அன்றாட புதிய பாதிப்புகள் பதிவாகி உள்ளன. தொடர்ந்து 18-வது நாளாக தினசரி புதிய பாதிப்புகளின் எண்ணிக்கை 50,000-க்கும் குறைவாக பதிவாகி உள்ளது.
இந்தியாவில் கொவிட்-19 தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை இன்று 4,32,041 ஆக உள்ளது. இது மொத்த தொற்றாளர்கள் எண்ணிக்கையில் 1.39 விழுக்காடு மட்டுமே.
கடந்த 24 மணி நேரத்தில் 19,43,488 பரிசோதனைகள் நாட்டில் மேற்கொள்ளப்பட்டுள்ளன. இந்தியாவில் இதுவரை செய்யப்பட்ட பரிசோதனைகளின் எண்ணிக்கை 43.80 கோடியைக் கடந்து, 43,80,11,958 ஆகப் பதிவாகியுள்ளது.
வாராந்திர தொற்று உறுதி விகிதம் தற்போது 2.21% ஆகவும், தினசரி தொற்று உறுதி விகிதம் 2.15% ஆகவும் தற்போது உள்ளது. தொடர்ந்து 24-வது நாளாக தொற்று உறுதி விகிதம் 3 விழுக்காட்டுக்கு குறைவாகவும், 38-வது நாளாக 5 விழுக்காட்டுக்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1735708
(Visitor Counter : 157
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
கடந்த 24 மணி நேரத்தில் 3,804 கோவிட்-19 நோயாளிகள் குணமாக்கப்பட்டுள்ளனர். எனவே இதுவரையில் மொத்தம் 1,04,107 பேருக்கு கோவிட்-19 குணமாக்கப் பட்டுள்ளது. கோவிட்-19 பாதித்தவர்களில், குணம் பெறுபவர்களின் எண்ணிக்கை 47.99 சதவீதமாக உள்ளது. இப்போது 1,06,737 பேர் சிகிச்சையில், தீவிர மருத்துவக் கண்காணிப்பில் உள்ளனர்.
நோய்த் தொற்று ஏற்பட்டவர்களிடம் புதிய கொரோனா வைரஸ் பாதிப்பைக் கண்டறிவதற்கான மருத்துவப் பரிசோதனைத் திறன்களை ஐ.சி.எம்.ஆர். மேலும் அதிகரித்துக் கொடுத்துள்ளது. அரசு ஆய்வகங்களின் எண்ணிக்கை 498 ஆக உயர்ந்துள்ளது. தனியார் ஆய்வகங்களின் எண்ணிக்கை 212 ஆக அதிகரித்துள்ளது. கடந்த 24 மணி நேரத்தில் 1,39,485 மாதிரிகள் பரிசோதிக்கப்பட்டுள்ளன. இதுவரையில் 42,42,718 மாதிரிகள் பரிசோதனை செய்யப் பட்டுள்ளன.
(
பிரதமர் அலுவலகம்
ஒரு காலத்தில் தடைகள், வன்முறைகளுக்கு பெயர் பெற்ற வடகிழக்கு மாநிலங்கள் தற்போது அதன் வளர்ச்சிக்காகப் பெயர் பெற்றுள்ளன : பிரதமர்
வன்முறைக்குப் பெயர் பெற்ற வடகிழக்கு மாநிலங்கள் தற்போது அதன் முன்னேற்றங்கள் மற்றும் அனைத்துத் துறைகளிலும் ஏற்பட்டுள்ள வளர்ச்சியால் அறியப்படுவதாக பிரதமர் திரு.நரேந்திர மோடி தெரிவித்துள்ளார்.
நாகாலாந்து, அஸ்ஸாம் மற்றும் மணிப்பூர் ஆகிய மாநிலங்களில் ஏஎஃப்பிஎஸ்ஏ-வின் கீழ் அறிவிக்கப்பட்ட பதற்றம் மிகுந்த பகுதிகளைக் குறைக்க பிரதமர் நரேந்திர மோடி தலைமையிலான மத்திய அரசு மீண்டும் முடிவு செய்துள்ளதாக மத்திய அமைச்சர் அமித் ஷா வெளியிட்ட ட்விட்டர் பதிவுக்கு பிரதமர் பதிலளித்துள்ளார்.
வடகிழக்கு இந்தியாவின் பாதுகாப்பு நிலைமையில் குறிப்பிடத்தக்க முன்னேற்றம் ஏற்பட்டுள்ளதால் இந்த முடிவு எடுக்கப்பட்டுள்ளதாகவும் அமைச்சர் அமித் ஷா குறிப்பிட்டிருந்தார்.
மத்திய அமைச்சர் அமித் ஷாவின் ட்விட்டர் பதிவுக்கு பதிலளித்த பிரதமர், "வடகிழக்கு மாநிலங்கள் அனைத்துத் துறைகளிலும் வளர்ச்சி கண்டுள்ளன. ஒரு காலத்தில் தடைகள் மற்றும் வன்முறைகளுக்கு பெயர் பெற்ற பகுதி, இப்போது அதன் வளர்ச்சிக்கும், முன்னேற்றத்திற்கும் பெயர் பெற்றுள்ளது" எனப் பதிவிட்டுள்ளார்.
சுற்றுலா அமைச்சகம்
புதிய வியத்தகு இந்தியா இணையதளத்தை தொடங்கி வைத்தார் சுற்றுலா அமைச்சர்
புதிய வியத்தகு இந்தியா இணையதளத்தை மத்திய சுற்றுலா துறை இணையமைச்சர்  திரு. அல்ஃபோன்ஸ் புதுதில்லியில் இன்று தொடங்கி வைத்தார். ஆன்மிகம், பாரம்பரியம், சாகசம், கலாச்சாரம், யோகா, ஆரோக்கியம் உள்ளிட்ட பெரும் அனுபவங்களை சுற்றியதாக இந்தியாவை ஒரு முழுமையான இடமாக இந்த இணையதளம் எடுத்துக் காட்டுகிறது. இந்த இணையதளம் இந்தியாவை கண்டிப்பாக காணவேண்டிய இடமாக வெளிநாட்டு சுற்றுலா பயணிகளிடையே போக்குகள் மற்றும் தொழில்நுட்பத்தை சர்வதேச தரத்தில் பின்தொடருகிறது.
இளைஞர் நலன் மற்றும் விளையாட்டு அமைச்சகம்
சமர்மதி ஆசிரமத்திலிருந்து ராஜகாட்டுக்கு 1000 கி.மீ தூரம் சைக்கிள் பயணம் மேற்கொண்ட, காயம் அடைந்த சிஆர்பிஎப் வீரர்களை வரவேற்றார் அமைச்சர் திரு. கிரண் ரிஜிஜூ
பணியின் போது படுகாயம் அடைந்த உடல் உறுப்புகளை இழந்த மத்திய ரிசர்வ் காவல் படை வீரர்கள், குஜராத் சமர்மதி ஆசிரமத்திலிருந்து, தில்லி ராஜ்காட்டில் உள்ள மகாத்மா காந்தி சமாதிக்கு, கடந்த 16 நாட்களாக 1000 கி.மீ தூரம் சைக்கிளில் பயணம் மேற்கொண்டனர். அவர்களை, மத்திய இளைஞர் நலன் மற்றும் விளையாட்டுத்துறை அமைச்சர் திரு கிரண் ரிஜிஜூ இன்று வரவேற்றார்.
இந்நிகழ்ச்சிக்கு முன்பாக, அவர் தில்லி ராஜ்காட்டில் உள்ள மகாத்மா காந்தி சமாதியில், காந்திஜியின் 151வது பிறந்த தினத்தை முன்னிட்டு மலர்தூவி அஞ்சலி செலுத்தினார்.
இந்நிகழ்ச்சியில் பேசிய அமைச்சர் திரு. கிரண் ரிஜிஜூ, சிஆர்பிஎப் வீரர்கள் நாடு முழுவதும், திறம்பட பணியாற்றுவதாகவும், நாட்டுக்காக பல உயர்ந்த தியாகங்களை செய்துள்ளதாகவும் குறிப்பிட்டார். பல வீரர்கள் பணியின்போது படுகாயம் அடைந்து உடல் உறுப்புகளை இழந்துள்ளதாகவும் அவர் குறிப்பிட்டார்.
சைக்கிள் பயணம் மேற்கொண்ட குழுவினரின் தைரியத்தையும், மன உறுதியையையும் பாராட்டிய அமைச்சர் திரு. கிரண் ரிஜிஜூ உடல் தகுதி இந்தியா இயக்கத்தில் சிஆர்பிஎப் வீரர்கள் தீவிரமாக பங்கெடுத்துள்ளதையும் குறிப்பிட்டார்.
கடந்த 2012ம் ஆண்டு மாவோயிஸ்ட் நடத்திய வெடிகுண்டு தாக்குதலில் காலை இழந்து சவுரிய சக்ரா விருது பெற்ற அதிகாரி திரு.ஆர்.கே.சிங்கும் இந்த சைக்கிள் பேரணி குழுவில் இடம் பெற்றிருந்தார் என்பது குறிப்பிடத்தக்கது. இந்த சைக்கிள் பேரணி குழுவில், மத்திய ரிசர்வ் போலீஸ் படையின், 6 பெண் காவலர்களும் இடம் பெற்றிருந்தனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661002
அறிவியல் மற்றும் தொழில்நுட்பத்துறை
அளவிடுதலுக்காகவும், சரிபார்த்தலுக்காகவும் 16 கொவிட் தொழில்நுட்பங்களுக்கு தேசிய ஆராய்ச்சி மேம்பாட்டுக் கழகம் நிதியுதவி அளிக்கிறது.
இந்திய அரசின் அறிவியல் மற்றும் தொழில்நுட்ப அமைச்சகத்தின் அறிவியல் மற்றும் தொழிலக ஆராய்ச்சித் துறையின் கீழ் இயங்கும் நிறுவனமான தேசிய ஆராய்ச்சி மேம்பாட்டுக் கழகம், கோவிட்-19 தொடர்பான தொழில்நுட்பங்களின் அளவிடுதலுக்காக, வர்த்தகமயமாக்கலுக்கான தொழில்நுட்பங்களை உருவாக்குவதற்கான அறிவியல் மற்றும் தொழிலக ஆராய்ச்சித் துறை ஊக்கமளிப்பு மானியத் திட்டத்தின் கீழ் ஆராய்ச்சியாளர்களிடம் இருந்து முன்மொழிதல்களை வரவேற்றிருந்தது.
கண்டறிதல், பரிசோதனை, சிகிச்சை, சென்றடையும் செயல்முறையை அளவிடுதல், ஆரம்பத் தாவர ஆய்வுகள், பொருளின் சரிபார்த்தல்/அங்கீகாரம், ஒழுங்குமுறை அமைப்புகளிடம் பொருளை பதிவு செய்தல், கள ஆய்வுகளை நடத்துதல், நச்சுத்தன்மைத் தகவல்களை தயாரித்தல், பொருளின் வர்த்தகரீதியான தயாரிப்பு மற்றும் சந்தைப்படுத்துதல் வெற்றிகரமாக அமைவதற்காக ஆய்வுக் கூட தயாரிப்பு மற்றும் தொழிற்சாலைத் தேவைக்கிடையே உள்ள இடைவெளியைப் பூர்த்தி செய்தல் ஆகியவற்றில் கோவிட்-19 தொழில்நுட்பங்களை உருவாக்குவதற்காக நிதியுதவி வழங்கப்படுகிறது.
விளம்பரத்தைத் தொடர்ந்து, தேசிய ஆராய்ச்சி மேம்பாட்டுக் கழகத்தின் நிதியுதவி வேண்டி 65 முன்மொழிதல்கள் வரப்பெற்றன. மூன்று உறுப்பினர்களைக் கொண்ட வெளிநபர் தொழில்நுட்ப நிபுணர் குழு அமைக்கப்பட்டு, தொழில்நுட்ப ரீதியாக சிறந்தவை மற்றும் தகுதிக்குரியவை என 16 திட்டங்கள் அக்குழுவால் பரிந்துரைக்கப்பட்டன. பரிசோதனை, கண்டறிதல் மற்றும் கோவிட்-19 சிகிச்சை ஆகியவை தொடர்பானத் திட்டங்களுக்கு நிதியுதவி வழங்கப்பட்டு, பரிசோதனைக் கருவிகள், கிருமி நாசினிகள், தனிநபர் பாதுகாப்பு உபகரணங்கள், முகக்கவசங்கள் மற்றும் கோவிட் மருத்துவமனைக் கழிவு மேலாண்மை ஆகியவை தொடர்பான தொழில்நுட்பங்கள் ஆதரவுக்காகத் தேர்ந்தெடுக்கப்பட்டன. இந்திய தொழில்நுட்ப நிறுவனம் தில்லி, சகஜானந்த் டெக்னாலஜிஸ் பிரைவேட் லிமிடெட் சூரத், ஐடிஈஎம்ஐ மும்பை, ஐஎன்எம் இந்தியக் கடற்படை, ஓமிக்ஸ் ரிசெர்ச், டயாக்னஸ்டிக்ஸ் லெபாரட்ரீஸ் பெங்களூரு, விபிஆர்ஐ இன்னோவேஷன் பிரைவேட் லிமிடெட் புது தில்லி, எப் எப் டிசி கன்னவுஜ், சிபார்ட் புது தில்லி, ருத்ரானி ஹாஸ்பிடாலிட்டி சொல்யூஷன்ஸ் தில்லி, எல் என் இண்டிடெக் சர்வீசஸ் பிரைவேட் லிமிடெட் புவனேஸ்வர் மற்றும் சில கல்வி நிறுவனங்கள் மற்றும் தனிப்பட்ட கண்டுபிடிப்பாளர்கள் ஆகியவை தேர்ந்தெடுக்கப்பட்டவர்களில் அமைப்புகள் மற்றும் நிறுவனங்களில் அடங்கும்.
(
அறிவியல் மற்றும் தொழில்நுட்பத்துறை
தேசிய ஆராய்ச்சி மேம்பாட்டு கழகத்தின் தலைவர் மற்றும் நிர்வாக இயக்குநராக காமோடர்  அமித் ரஸ்தோகி பொறுப்பேற்றார்
இந்திய கடற்படையில் 34 ஆண்டுகள் சிறப்பான சேவைக்குப் பிறகு, தேசிய ஆராய்ச்சி மேம்பாட்டு கழகத்தின் தலைவர் மற்றும் நிர்வாக இயக்குநராக காமோடர்  அமித் ரஸ்தோகி 2021 அக்டோபர் 18 அன்று பொறுப்பேற்றார்.
ஜவகர்லால் நேரு பல்கலைக்கழகத்தில் மின்சார பொறியியலில் இளநிலை பட்டம் பெற்ற அவர், புனே பல்கலைக்கழகத்தில் மின்னணு மற்றும் தகவல் தொடர்பில் முதுநிலைப் பட்டமும், சென்னை பல்கலைக்கழகத்தில்  முதுநிலை அறிவியல் பட்டமும் பெற்றவர் ஆவார். வெலிங்டனில் உள்ள ராணுவ பயிற்சி கல்லூரி மற்றும் செகந்திராபாத்தில் உள்ள பாதுகாப்பு மேலாண்மை கல்லூரி ஆகியவற்றின் சிறப்பு வாய்ந்த முன்னாள் மாணவராவார்.
இந்திய கடற்படையில் பல்வேறு பொறுப்புகளை வகித்த தொழில்நுட்ப நிபுணரான இவர், ஏவுகணை அமைப்புகள், நவீன தொழில்நுட்பத்துடன் கூடிய போர் கருவிகள், ரேடார்கள் மற்றும் தகவல் தொடர்பு சாதனங்கள் ஆகியவற்றை நிறுவுவதிலும் கையாள்வதிலும் சிறந்த அனுபவத்தை பெற்றுள்ளார்.
பாதுகாப்பு அமைச்சகத்தின் ஒருங்கிணைந்த தலைமையகத்தில் மின்சார பொறியியல் பிரிவின் இயக்குநராக ஐந்து வருடங்களும் கடற்படை தளத்தில் தொழில்நுட்ப சேவைகளுக்கான கூடுதல் பொது மேலாளர் ஆக இரண்டு ஆண்டுகளும் அவர் பணியாற்றியுளளார். பொது தர உறுதி பிரிவின் துணை இயக்குநராக ஐந்து வருடங்களும், மின்சார சோதனை மாற்ற ஆணையத்தின் இயக்குனராக இரண்டு ஆண்டுகளும் அவர் பணியாற்றியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764659
--------
(Visitor Counter : 169
கலாசாரத்துறை அமைச்சகம்
‘ஒரே பாரதம் உன்னத பாரதம்- விடுதலையின் அம்ருத் மகோத்சவம்’ என்ற தலைப்பில் வலைதள கருத்தரங்கம்
‘ஒரே பாரதம் உன்னத பாரதம்- விடுதலையின் அம்ருத் மகோத்சவம்’ என்ற தலைப்பில் மத்திய தகவல் மற்றும் ஒலிபரப்பு அமைச்சகத்தின் கீழ் இயங்கும் சண்டிகர் மண்டல மக்கள் தொடர்பு அலுவலகம் மற்றும் பத்திரிகை தகவல் அலுவலகம் ஆகியவை இணைந்து இன்று இணையதள கருத்தரங்கிற்கு ஏற்பாடு செய்திருந்தது.
ஹரியானா மத்திய பல்கலைக்கழகத்தின் நாட்டு நலப்பணித் திட்ட ஒருங்கிணைப்பாளர் டாக்டர் தினேஷ் சாஹல் சிறப்பு விருந்தினராகக் கலந்துக் கொண்டு இந்திய விடுதலையில், ஹரியானாவைச் சேர்ந்த சுதந்திரப் போராட்ட வீரர்களின் பங்கு குறித்து எடுத்துரைத்ததோடு, நமது வீரர்கள் தங்களது இன்னுயிரைத் தியாகம் செய்ய அவர்களைக் தூண்டிய மாண்புகளைப் பின்பற்றுமாறு பங்கேற்பாளர்களை வலியுறுத்தினார். “சாதி, மத, நிறம், மண்டல மற்றும் மொழி பாகுபாடுகளைக் கடந்து நாட்டின் ஒற்றுமை மற்றும் வளத்தை உறுதி செய்வதில் இளைஞர்களுக்கு முக்கிய பங்கு இருக்கிறது”, என்று கூறினார்.
பல்வேறு மொழிகளின் நிபுணரான டாக்டர் எம் லக்ஷ்மனாச்சார்யுலு பேசுகையில், இந்திய மொழிகளில் உள்ள பன்முகத் தன்மையை ஆய்வு செய்யுமாறும், ஆங்கில மொழியுடன் குறைந்தது ஒரு இந்திய மொழியையாவது கற்றுக்கொள்ள வேண்டும் என்றும் கருத்தரங்கில் கலந்து கொண்டவர்களைக் கேட்டுக்கொண்டார்.
சண்டிகர் மண்டல மக்கள் தொடர்பு அலுவலக துணை இயக்குநர் திரு பல்ஜித் சிங், அமர்வின் நடுவராக செயல்பட்டார். சண்டிகர் பத்திரிகை தகவல் அலுவலக துணை இயக்குநர் திரு ஹர்ஷித் நரங், வரவேற்புரை வழங்கினார். நர்ணால் மக்கள் தொடர்பு கள அலுவலக பொறுப்பாளர் திரு ராஜேஷ் அரோரா நன்றியுரை வழங்கினார். இந்த வலைதள கருத்தரங்கில் கலந்து கொண்டவர்களும் தேசிய ஒருமைப்பாடு மற்றும் சுதந்திர போராட்டம் குறித்த தங்களது கருத்துக்களைப் பகிர்ந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733667
----
(Visitor Counter : 226
எரிசக்தி அமைச்சகம்
விடுதலை அமிர்தப்பெருவிழாவின் ஒரு பகுதியாக அசாமில் மின்சார பெருவிழா ஆர்இசி ஏற்பாடு செய்திருந்தது
சுதந்திர இந்தியாவின் 75 வதுஆண்டு நிறைவு விழா கொண்டாடும் வகையில், விடுதலை அமிர்தப்பெருவிழாவின் ஒரு பகுதியாக அசாமில் பக்சா மாவட்டத்தின் அனந்தபூர்கான் மற்றும் அதையொட்டிய கிராமங்களில் மத்திய மின்துறை அமைச்சகத்தின் கீழ் உள்ள ஆர்இசி நிறுவனம் மின்சார பெருவிழாவுக்கு ஏற்பாடு செய்திருந்தது.
மின்நுகர்வோரின் உரிமைகள், மின்சாரத்தின் பயன்கள், ஊரகப்பகுதிகளில் மின்மயமாக்கல் பணியின் போது, எதிர்கொள்ளும் சாவல்கள் மற்றும் மின்சாரத்தின் மூலம் வாழ்க்கை தரம் எவ்வாறு மேம்படுகிறது என்பது குறித்து எடுத்துரைக்கப்பட்டது.
மின்நுகர்வோரின் உரிமைகள், எரிசக்தி பாதுகாப்பு மற்றும் மின்சாரத்தின் பயன்கள் குறித்த வினாடி-வினா நிகழ்ச்சி, தெருவோர நாடகம் ஆகியவை நடத்தப்பட்டன.
கிராமங்களில் உள்ள மின்நுகர்வோர் மேடைக்கு அழைக்கப்பட்டு, மின்சாரம் தங்களது வாழ்க்கையில் எத்தகையை மாற்றத்தை ஏற்படுத்தியது என்ற அனுபவங்களையும், கருத்துக்களையும் பகிர்ந்துகொள்ள அனுமதிக்கப்பட்டனர்.
நிகழ்ச்சியின் நிறைவாக போட்டிகளில் வெற்றி பெற்றவர்களுக்கு எல்இடி பல்புகள் பரிசாக வழங்கப்பட்டன.
சுகாதாரம் மற்றும் குடும்ப நலத்துறை அமைச்சகம்
இன்சாகாக் மரபியல் கூட்டமைப்பின் ஆய்வு மாறுபட்ட கொரோனா மாதிரிகளை கண்டறிந்து அதன் தரவுகளை மாநிலங்களுடன் பகிர உதவியுள்ளது: மத்திய அரசு விளக்கம்
நாட்டில் வேறுபட்ட கொரோனா மாதிரிகளை கண்டறிந்து, மாநில அரசுகளுக்கு எச்சரிக்கை விடுப்பதில் பின்னடைவு உள்ளதாக ஊடகங்கள் சிலவற்றில் தகவல் வெளியாகியுள்ளது.
இதற்கு மத்திய சுகாதாரத்துறை அமைச்சகம் வெளியிட்டுள்ள விளக்கத்தில் கூறியிருப்பதாவது:
மாறுபட்ட கொரோனா மாதிரிகளை கண்டறிவது நாட்டின் நோக்கம், அறிவியல் கொள்கை மற்றும் உலக சுகாதார நிறுவனத்தின் வழிகாட்டுதல்படி மேற்கொள்ளப்படும் உத்தி என்பது தெளிவுபடுத்தப்படுகிறது. இந்த உத்தி அவ்வப்போது மறுபரிசீலனை செய்யப்படும்.
இந்திய சார்ஸ் கொவிட் மரபியல் கூட்டமைப்பின் கீழ் மரபியல் மாதிரியை கண்டறியும் உத்தி:
இந்தியாவில் கொரோனாவின் வேறுபட்ட மாதிரிகளை கண்டறிய, மத்திய அரசின் சுகாதாரத்துறை அமைச்சகத்தால் இன்சாகாக் அமைப்பு கடந்தாண்டு டிசம்பர் 25ம் தேதி அமைக்கப்பட்டது.
ஆரம்ப கட்டத்தில், வேறுபட்ட கொரோனா மாதிரிகளை கொண்டு வரும் சர்வதேச பயணிகளை அடையாளம் காணவும், மக்களிடம் ஏற்கனவே உள்ள வேறுபட்ட கொரோனா மாதிரிகளை கண்டறியவும், இந்த பரிசோதனை மேற்கொள்ளப்பட்டது. இதில் 2 விதமான உத்திகள் பின்பற்றப்பட்டன.
குறிப்பிட்ட சில நாடுகளில் இருந்து வரும் சர்வதேச பயணிகள் மற்றும் அவர்களுடன் தொடர்பில் இருந்தவர்களிடம் இந்த ஆய்வு மேற்கொள்ளப்பட்டது.
தினசரி பாதிப்பு 10,000 முதல் 15,000 வரை உள்ள மாநிலங்களில் இருந்து 5 சதவீத பாதிப்புகளின் மாதிரிகள் ஆய்வு செய்யப்பட்டன. இதில் சர்வதேச பயணிகள் மூலம் இங்கிலாந்து வகை கொரோனா மாதிரி பரவியதும் நிருபணம் ஆனது. இது தொடர்பான தகவல்களும் மாநிலங்களுன் சரியான நேரத்தில் பகிர்ந்து கொள்ளப்பட்டன.
----
(Visitor Counter : 227
புதிய மற்றும் புதுப்பிக்கத்தக்க எரிசக்தி அமைச்சகம்
சூரிய சக்தி கூட்டமைப்பு ஒப்பந்தத்தின் வடிவமைப்பில் செய்யப்பட்டுள்ள திருத்தத்திற்கு மத்திய அமைச்சரவை ஒப்புதல்
ஐக்கிய நாடுகள் அவையில் உறுப்பினராக உள்ள நாடுகள் அனைத்திற்கும் சர்வதேச சூரிய சக்தி கூட்டமைப்பு ஒப்பந்தத்தில் உறுப்பினர் தகுதி அளிப்பதற்காக சூரிய சக்தி கூட்டமைப்பு ஒப்பந்தத்தின் வடிவமைப்பில் செய்யப்பட்டுள்ள திருத்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது
தொலைதொடர்பு மற்றும் தகவல் தொழில்நுட்ப அமைச்சகம்
இடதுசாரி தீவிரவாதத்தால் பாதிக்கப்பட்ட பகுதிகளில் மொபைல் இணைப்பு அளிக்க மத்திய அமைச்சரவை ஒப்புதல்
இடதுசாரி தீவிரவாதத்தால் பாதிக்கப்பட்ட 10 மாநிலங்களின் 96 மாவட்டங்களில் உள்துறை அமைச்சகத்தால் அடையாளம் காணப்பட்ட மக்கள் வசிக்கும் உள்ளடக்கப்படாத, 4072 கோபுரங்கள் அமைந்துள்ள பகுதிகளில் மொபைல் சேவைகளை அளிப்பதற்கு யுனிவர்சல் சேவை பொறுப்பு நிதி ஆதரவுடனான திட்டத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. இந்தத் திட்டத்திற்கான மொத்த செலவு ரூ. 7,330 கோடியாக இருக்கும்.
இடதுசாரி தீவிரவாதத்தால் பாதிக்கப்பட்ட பகுதிகளில் இந்த கட்டமைப்பு பாதுகாப்பு பணியாளர்களால் பயன்படுத்தப்படும். இந்தத் திட்டம் உள்ளடக்கம் செய்யப்படாத குடியிருப்பு கிராமங்களில் உள்ள மக்கள் இந்தப் பகுதிகளில் பொருளாதார நடவடிக்கை மேம்படுத்திக் கொள்ள உதவும் வகையில் மொபைல் சேவைகளை அளிக்கும். இது பின் தங்கிய, இடதுசாரி தீவிரவாதத்தால் பாதிக்கப்பட்ட பகுதிகளில் இ-நிர்வாக செயல்பாடுகளுக்கு ஊக்கம் அளிக்கும் வகையில் டிஜிட்டல் மொபைல் இணைப்பை அளிக்கும்.
10 மாநிலங்களில் கோபுரம் அமைக்க திட்டமிடப்பட்டுள்ள இடங்களின் எண்ணிக்கை:
|
|
வ.எண்.
|
|
மாநிலங்கள்
|
|
மாவட்டங்கள்
|
|
கோபுரங்களின் எண்ணிக்கை
|
|
1
|
|
ஆந்திர பிரதேசம்
|
|
8
|
|
429
|
|
2
|
|
பீகார்
|
|
8
|
|
412
|
|
3
|
|
சத்தீஸ்கர்
|
|
16
|
|
1028
|
|
4
|
|
ஜார்க்கண்ட்
|
|
21
|
|
1054
|
|
5
|
|
மத்திய பிரதேசம்
|
|
1
|
|
26
|
|
6
|
|
மகாராஷ்டிரா
|
|
2
|
|
136
|
|
7
|
|
ஒடிசா
|
|
18
|
|
483
|
|
8
|
|
தெலங்கானா
|
|
14
|
|
118
|
|
9
|
|
உத்தர பிரதேசம்
|
|
3
|
|
179
|
|
10
|
|
மேற்கு வங்கம்
|
|
5
|
|
207
|
|
மொத்தம்
|
|
10 மாநிலங்கள்
|
|
96
|
|
4072
Background:
அ. இடதுசாரி பயங்கரவாதம் பாதிக்கப்பட்ட பகுதிகள் முதல் கட்ட திட்டம்
- இடதுசாரி தீவிரவாதத்தால் பாதிக்கப்பட்ட பகுதிகளில் 2ஜி தொழில்நுட்பத்தை பயன்படுத்தி மொபைல் சேவைகளை அளிக்கும் முதல் கட்ட திட்டத்தில் ரூ. 4080.78 கோடி ஒப்புதல் அளிக்கப்பட்டு திட்டம் நிறைவடைய உள்ளது.
- மொத்தம் 2335 இடங்களில் இன்று வரை 2335 இடங்களில் செயல்படுகின்றன
B. இடதுசாரி தீவிரவாதத்தால் பாதிக்கப்பட்ட பகுதிகளில் இரண்டாம் கட்ட திட்டம்
- 10 மாநிலங்களின் 96 மாவட்டங்களில் பணியமர்த்தப்பட்டுள்ள பாதுகாப்பு படைகளின் தொடர்புத் தேவைக்காக சம்பந்தப்பட்ட மாநிலங்களுடன் ஆலோசனை நடத்தி உள்துறை அமைச்சகம் 4072 கோபுரம் அமையும் இடங்களை அடையாளம் கண்டு தொலைத்தொடர்புத் துறைக்கு 2017 அக்டோபர் 27ம் தேதி தெரிவித்துள்ளது.
- இரண்டாம் கட்டத்தில் சந்தாதாரர்களின் தேவைக்கேற்ப தொழில்நுட்பம் மேம்படுத்தப்பட்டுள்ளது. மொபைல் இணைப்பு அளிக்க இந்த இடங்களில் தற்போது 2 மற்றும் 4ஜி தொழில்நுட்பம் அளிக்கப்பட்டுள்ளது.
வணிகம் மற்றும் தொழில்துறை அமைச்சகம்
ஓமனை சேர்ந்த உயர்மட்ட பல்துறைக் குழு மே 10 முதல் 14 வரை இந்தியாவில் பயணம்
ஓமன் சுல்தானகத்தின் வர்த்தகம், தொழில் மற்றும் முதலீட்டு மேம்பாட்டுக்கான அமைச்சர் திரு கைஸ் பின் முகமது அல் யூசப் தலைமையிலான உயர்மட்ட பல்துறை பிரதிநிதிகள் குழு 2022 மே 10 முதல் 14 வரை இந்தியாவிற்கு வருகை தருகிறது. 48 உறுப்பினர்களைக் கொண்ட இக்குழுவில் பல்வேறு துறைகளைச் சேர்ந்த மூத்த அதிகாரிகள் மற்றும் வணிகப் பிரதிநிதிகள் உள்ளனர். மருந்துகள், சுரங்கம், சுற்றுலா, தொலைத்தொடர்பு, எரிசக்தி, கப்பல் மற்றும் ரியல் எஸ்டேட் ஆகிய துறைகள் இதில் அடங்கும்.
இந்தப் பயணத்தின் போது, இரு தரப்பிலிருந்தும் மூத்த அதிகாரிகள், மே 11, 2022 அன்று புதுதில்லியில் நடைபெறும் இந்தியா-ஓமன் கூட்டு ஆணையக் கூட்டத்தின்  10-வது அமர்வில் பங்கேற்பார்கள். இந்திய அரசின் வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் மற்றும் ஓமன் சுல்தானகத்தின் வர்த்தகம், தொழில் மற்றும் முதலீட்டு மேம்பாட்டுக்கான அமைச்சர் திரு கைஸ் பின் முகமது அல் யூசப் தலைமையில் இது நடைபெறும்.
2021-2022 நிதியாண்டில் இரு நாடுகளுக்கும் இடையிலான இருதரப்பு வர்த்தகம் 82% வளர்ச்சியடைந்து 9.94 பில்லியன் அமெரிக்க டாலர்களை எட்டியுள்ள முக்கிய தருணத்தில் ஓமன் குழுவின் வருகை அமைந்துள்ளது. இரு நாடுகளுக்கும் இடையே ஏற்கனவே உள்ள நெருக்கமான மற்றும் ஆற்றல்மிக்க பொருளாதார உறவுகளை புதுப்பிக்கவும், மேலும் வலுப்படுத்தவும் இந்தப் பயணம் சிறந்த வாய்ப்பை வழங்குகிறது.
மே 12, 2022 அன்று நடைபெறவுள்ள இந்தியா-ஓமன் கூட்டு வணிகக் குழுவின் கூட்டத்திற்கு இந்திய தொழில் மற்றும் வர்த்தக சங்கங்களின் கூட்டமைப்பு மற்றும் ஓமன் வர்த்தகம் மற்றும் தொழில்துறை கூட்டாக ஏற்பாடு செய்துள்ளன. இரு தரப்பிலிருந்தும் அமைச்சர்கள் கூட்டத்தில் உரையாற்றுவதோடு இந்தியா மற்றும் ஓமன் வணிக சமூகங்களுடன் தொடர்புகொள்வார்கள்.
புதுதில்லி மற்றும் மும்பையில் வர்த்தக நிகழ்வுகள், தொழில் தொடர்புகள், முதலீட்டாளர் சந்திப்புகள் உள்ளிட்ட பலவற்றை உள்ளடக்கிய நிகழ்ச்சிகள் இந்தியாவில் பயணம் செய்யவிருக்கும் ஓமன் பிரதிநிதிகளுக்காக திட்டமிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824066
பிரதமர் அலுவலகம்
ஸ்ரீ தர்பார் சாஹிப்பின் முன்னாள் தலைமை கிரந்தி சிங் சாஹிப் கியானி ஜக்தார் சிங் மறைவுக்கு பிரதமர் இரங்கல்
ஸ்ரீ தர்பார் சாஹிப்பின் முன்னாள் தலைமை கிரந்தி சிங் சாஹிப் கியானி ஜக்தார் சிங் மறைவுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
இது தொடர்பாக எக்ஸ் சமூக ஊடக எக்ஸ் பதிவில் பிரதமர் கூறியிருப்பதாவது:
"ஸ்ரீ தர்பார் சாஹிப்பின் முன்னாள் தலைமை கிரந்தி சிங் சாஹிப் கியானி ஜக்தார் சிங் மறைவு வருத்தமளிக்கிறது. குரு சாஹிப்களின் தொலைநோக்குப் பார்வைக்கு ஏற்ப, மனிதகுலத்திற்கு சேவை செய்வதற்கான சிறந்த அறிவு மற்றும் முயற்சிகளுக்காக அவர் நினைவுகூரப்படுவார். அவரது குடும்பத்தினருக்கும், சகாக்களுக்கும் இரங்கல்”
மனித வள மேம்பாட்டு அமைச்சகம்
பள்ளி நிலையிலான பாடநூலில் விவசாயத்தின் பல்வேறு அம்சங்கள் இடம் பெற்றுள்ளன
வேளாண்மை எதிர்கொள்ளும் பிரச்சனைகளுக்குத் தீர்வுகள் உட்பட வேளாண்மை தொடர்பான விஷயங்கள் பல்வேறு நிலைகளில் உள்ள மாணவர்களின் பாடத் திட்டங்களில் இடம் பெற்றுள்ளன. 5 முதல் 10 ஆம் வகுப்பு வரை என்சிஇஆர்டி வெளியிடும் அறிவியல் பாடப் புத்தகங்களிலும் 11 மற்றும் 12 ஆம் வகுப்புகளின் உயிரியல் பாட நூல்களிலும் வேளாண்மை சம்பந்தமான பாடப்பிரிவுகள் உள்ளன.
மேலும் வேளாண்மையால் எதிர்கொள்ளப்படும் சவால்கள் குறித்து “இந்தியா: மக்கள் மற்றும் பொருளாதாரம்” என்ற தலைப்பில் 12 ஆம் வகுப்புக்கான என்சிஇஆர்டியின் புவியியல் பாட நூலில் இடம் பெற்றுள்ளது.
9 முதல் 12 ஆம் வகுப்பு வரை விவசாயத்தையும், 11 மற்றும் 12 ஆம் வகுப்புகளில் தோட்டக் கலையையும் ஒரு திறன் பாடமாக சிபிஎஸ்இ வைத்துள்ளது. “இந்திய விவசாயிகளின் இணையப் பக்கம்”, “நீடித்த வளர்ச்சிக்கான தேசிய இயக்கம்” ஆகியவற்றின் மூலம் வேளாண் துறையில் அரசால் மேற்கொள்ளப்படும் முன்முயற்சிகள் பற்றிய விழிப்புணர்வும் மாணவர்களுக்கு அளிக்கப்படுகிறது.
மத்திய கல்வித் துறை இணையமைச்சர் டாக்டர் சுபாஷ் சர்க்கார் மாநிலங்களவையில் இன்று கேள்வி ஒன்றுக்கு எழுத்து பூர்வமாக அளித்த பதிலில் இதனைத் தெரிவித்துள்ளார்.
ரசாயனம் மற்றும் உரங்கள் அமைச்சகம்
கொவிட்-19 பரவல் காரணமாக தேசிய அளவில் ஊரடங்கு அமலில் உள்ள போதிலும், விவசாயிகளுக்கு உரங்களை போதுமான அளவில் வழங்க முழு வீச்சில் இயங்கி வருவதை தேசிய உர நிறுவனம்  உறுதி செய்கிறது.
கொவிட்-19 பரவல் காரணமாக தேசிய அளவிலான ஊரடங்கின் போது, இரசாயன மற்றும் உர அமைச்சகத்தின் கீழ் உள்ள தேசிய உரங்கள் நிறுவனம், விவசாயிகளுக்குப் போதுமான உரங்களை வழங்குவதை உறுதி செய்கிறது.
நங்கல், பதிந்தா, பானிபட் மற்றும் விஜெய்பூரிலுள்ள இரண்டு ஆலைகளில் உற்பத்திப் பணிகள் முழுவீச்சில் நடைபெற்று வருவதாக தேசிய உர நிறுவனத்தின் தலைவரும் நிர்வாக இயக்குநருமான திரு மனோஜ் மிஸ்ரா தெரிவித்துள்ளார். இந்த ஐந்து ஆலைகளும் தினசரி 11 ஆயிரம் மெட்ரிக் டன் உரங்களை உற்பத்தி செய்வதுடன், உற்பத்தியாகும் உரங்கள் தொடர்ந்து சந்தைக்கும் அனுப்பப்படுகின்றன.
இந்திய அரசு, அத்தியாவசியப் பொருள்கள் சட்டத்தின் கீழ் நாட்டில் உர ஆலைகளை இயக்க அனுமதித்துள்ளது, இந்த ஊரடங்கு காலத்தில் விவசாயத் துறை பாதிப்பிற்குள்ளாவது இதனால் தவிர்க்கப்படுவதுடன், வரவிருக்கும் இலையுதிர்காலப் பருவத்திற்குத்  தேவையான உரங்களை போதுமான அளவில் பெறவும் முடியும்.
•••••••••••••••
(Visitor Counter : 102